Chicken Run

Chicken Run () 2000ko Peter Lord eta Nick Park britainiar zinema zuzendarien stop-motion komedia filma bat da. Pertsonaien ahotsak Julia Sawalha, Mel Gibson, Timothy Spall, Phil Daniels, Tony Haygarth eta Miranda Richardson aktoreek ipini zituzten.

Ingalaterrako baserri batean girotua egon arren, Bigarren Mundu Gerrako alemaniar kontzentrazio-esparru batean girotutako 1963ko The Great Escape (Ihesaldi Handia) filma ospetsuan oinarrituta dagoela oso argi ikus daiteke, bien arteko antzekotasunak oso nabariak direlarik: baserria eta kontzentrazio-esparruan nahiz presoak eta oilasko eta abreen antzekotasuna, baserritar eta alemaniar zaindarien antzekotasuna, Mel Gibsonek ahotsa ipintzen dion Rocky oilarraren pertsonaiaren izaera eta ibilera harroxkoa Steve McQueen aktoreak antzeztutako pertsonaiaren berdinak dira, animazio filma honetako pertsonaia batek Mac ezizena du eta 1963ko filmean Gordon Jackson aktoreak antzeztutako Mac ezizena zeraman eskoziar ofizialaren aipamen argia da, etab.

 Argumentua 

1961, Ingalaterrako Yorkshire konderria. Tweedy senar-emazte zitalek (Miranda Richardson eta Tony Haygarth) oiloek bizitza laburra eta atsekabetua daramaten baserri bateko jabeak dira: etengabe arrautzak errutera derrigortuak daude, bestelakoan jai eta igandetako bazkari goxo gisa baserriko mahai gainean zerbitzatuta amaituko baitute.

Baina Rocky (Mel Gibson) estatubatuar oilar harroxkoa baserrira ailegatzean gauzak aldatuko dira, gainera ordura arte bizitza hobeago bati ekiteko asmoz ihesaldi ugari antolatu dituen izaera borrokalaria duen Ginger (Julia Sawalha) izeneko oilarrarekin maitasun harremana bati ekingo dio.

 Aktoreak 
 Mel Gibson - Rocky
 Julia Sawalha - Ginger
 Miranda Richardson - Tweedy andrea
 Jane Horrocks - Babs
 Benjamin Whitrow - Fowler
 Timothy Spall - Nick
 Phil Daniels - Fetcher
 Imelda Staunton - Bunty
 Lynn Ferguson - Mac
 Tony Haygarth - Tweedy jauna
 John Sharian - Zirkuko gizona

 Kanpo estekak 
 Chicken Run filmaren IMDBko fitxa irakurgai 

Kategoria:DreamWorks Animation marrazki bizidun filmak
Kategoria:Erresuma Batuko filmak
Kategoria:Ameriketako Estatu Batuetako filmak
Kategoria:Stop motion animazio filmak
Kategoria:Haur filmak
Kategoria:Nekazariei buruzko filmak
Kategoria:Txoriei buruzko filmak
Kategoria:Animalien eskubideei buruzko filmak
Kategoria:Landetxeetan girotutako filmak
Kategoria:Ingalaterran girotutako filmak